**PLANI MËSIMOR**

**Fusha: Shoqëria dhe mjedisi**

**Lënda: Qytetari**

**Shkalla: II**

**Klasa: 4**

**Rezultatet kryesore të të nxënit sipas kompetencave kyçe, që realizohen nëpërmjet lëndës së Qytetarisë gjatë shkallës së dytë**

**Kompetenca e komunikimit dhe e të shprehurit** (Nxënësi komunikon në mënyrë efektive)

**Nxënësi:**

* shpreh mendimin e vet për një temë të caktuar me gojë ose me shkrim,si dhe në forma të tjera të komunikimit.
* dëgjon me vëmendje prezantimin dhe komentet e bëra nga të tjerët rreth një teme,duke bërë pyetje, komente,sqarime dhe propozime.
* shpjegon qartë dhe saktë, me gojë ose me shkrim, kuptimin e termave (fjalëve, koncepteve) të reja, duke përdorur gjuhën dhe fjalorin e përshtatshëm.
* veçon informacionin kryesor nga një libër, gazetë, revistë, internet, radio, TV etj., e komenton dhe e shfrytëzon atë si referencë gjatë hartimit të një punimi ose detyrë me shkrim

**Kompetenca e të menduarit** (Nxënësi mendon në mënyrë kritike dhe krijuese)

**Nxënësi:**

* parashtron argumente pro ose kundër për një temë/problem të caktuar gjatë një debati ose publikimi në medie.
* zgjidh një problem(shoqëror, shkencor etj.) dhe arsyeton përzgjedhjen e procedurave përkatëse.
* përzgjedh dhe demonstron strategji të ndryshme për zgjidhjen e një problemi (shkencor,shoqëror).
* shpjegon mënyrën e zhvillimit të një procesi natyror ose shoqëror, duke e ilustruar atë me shembuj konkretë.
* krahason ngjashmëritë dhe dallimet e fazave më të rëndësishme nëpër të cilat është zhvilluar një proces/dukuri shoqërore, natyrore.
* përdor krahasimin dhe kontrastin për të gjetur dallimet dhe ngjashmëritë kryesore midis dy e më shumë dukurive natyrore dhe shoqërore.

**Kompetenca e të nxënit** (Nxënësi mëson për të nxënë)

**Nxënësi:**

* përzgjedh të dhëna nga burime të ndryshme (libra, revista, udhëzues, fjalorë, enciklopedi ose internet), të cilat i shfrytëzon për realizimin e temës/detyrës së dhënë dhe i klasifikon ato burime sipas rëndësisë që kanë për temën.
* shfrytëzon të dhënat për të demonstruar të kuptuarit e koncepteve numerike, grafike, simboleve, formulave në shkenca shoqërore, duke i sqaruar nëpërmjet formave të ndryshme të të shprehurit.
* zbaton në mënyrë të pavarur udhëzimet e dhëna nga një burim (tekst shkollor, libër, internet, medie) për të nxënë një temë,veprim, aktivitet ose detyrë që i kërkohet.
* ndërlidh temën e re ose një çështje të dhënë me njohuritë dhe përvojat paraprake, duke i paraqitur në forma të ndryshme të të shprehurit (kolona, tabela, grafike) sipas një radhitjeje logjike.
* parashtron pyetje (pse, çfarë, si, kur?) dhe organizon mendimet e veta në formë të shkruar për temën/ problemin e dhënë dhe vlerëson përparimin e vet deri në zgjidhjen e duhur.
* menaxhon emocionet, ndjenjat, kohën, shfrytëzimin e materialeve dhe mjeteve gjatë kryerjes së një detyre/aktiviteti (në klasë/shkollë apo në terren).

**Kompetenca përjetën, sipërmarrjen dhe mjedisin** (Nxënësi kontribuon në mënyrë produktive)

**Nxënësi:**

* zhvillon një projekt individual ose në grup për kryerjen e një aktiviteti mjedisor apo shoqëror me rëndësi për shkollën ose për komunitetin.
* diskuton në grup për rëndësinë që ka mbrojtja e mjedisit, pasojat që sjell dëmtimi i tij për jetën e njeriut dhe propozon masat që duhen ndërmarrë për evitimin e tyre.
* bashkëvepron në mënyrë aktive me moshatarët dhe të tjerët (pavarësisht statusit të tyre social, etnik etj.) për realizimin e një aktiviteti të përbashkët (projekti/aktiviteti në bazë klase/shkolle apo jashtë saj).

**Kompetenca personale** (Nxënësi bën jetë të shëndetshme)

**Nxënësi:**

* vlerëson shkaqet e një situate të mundshme konflikti midis moshatarëve ose anëtarëve të grupit dhe propozon alternativa për parandalimin dhe zgjidhjen, duke ndarë përvojat dhe mendimet në grup.

**Kompetenca qytetare** (Nxënësi përkushtohet ndaj të mirës së përbashkët)

**Nxënësi:**

* prezanton rolet dhe detyrat e anëtarëve të familjes së vet apo të ndonjë grupi, në të cilin është pjesëmarrës (grup loje, aktiviteti), tregon detyrat dhe i diskuton me bashkëmoshatarët.
* tregon vetëbesim të lartë në marrjen e vendimeve për veprimet që ndërmerr pa dëmtuar interesat e të tjerëve, të cilat kontribuojnë në rritjen e cilësisë së aktivitetit të grupit shoqëror/komunitetit.
* merr pjesë në aktivitetet që promovojnë tolerancë dhe diversitet kulturor, etnik, fetar, gjinor etj., në shkollë apo në komunitet, ku përfshihen moshatarë të të gjitha përkatësive të përmendura, që jetojnë në bashkësinë e gjerë.

**Kompetenca digjitale** (Nxënësi përdor teknologjinë për të nxitur inovacionin)

**Nxënësi:**

* përdor mediet digjitale dhe mjediset informative për të komunikuar dhe bashkëpunuar, duke përfshirë komunikimet në distancë për zhvillimin e njohurive.
* analizon, vlerëson, menaxhon informacionin e marrë elektronikisht (p.sh., hedhin disa informacione të marra nga interneti, duke i përmbledhur në një tabelë ose grafik).

**Rezultatet kryesore të të nxënit sipas tematikave**

**Tematika 1: Individët, grupet, shoqëria**

**Unë dhe e mira e përbashkët**

**Nxënësi:**

* identifikon veten si individ unik;
* identifikon aftësitë dhe shprehitë individuale;
* shpreh ndjenjat, dëshirat dhe gjendjen e tij;
* vë në dukje nevoja, ndjenja, dëshira, aftësi e interesa të të tjerëve dhe pranon se ato janë të rëndësishme për ta;
* pranon se plotësimi i nevojave të të tjerëve mund të jenë më i ngutshëm se i të tijave;
* dallon interesat e përbashkëta me shokët e shoqet e klasës;
* i vlerëson nevojat dhe interesat e përbashkëta si shprehje e të mirës së përbashkët.
* shpjegon se e mira e përbashkët kërkon dhe përkushtim të përbashkët;
* tregon përkushtim në respektimin e të mires së përbashkët ose të nevojave të të tjerëve.
* merr përsipër përgjegjësi personale në emër të të mirës së përbashkët.

**Të jemi përgjegjës**

**Nxënësi:**

* identifikon interesa të përbashkëta ose të ndryshme në komunitetin ku bën pjesë;
* shpreh idenë e tij për rrugët më të mira për reaizimin, si të interesave të përbashkëta ashtu edhe të atyre që janë të ndryshme duke zgjedhur si kriter bashkëjetesën paqësore të komunitetit;
* identifikon dukuri, qëndrime, sjellje, që dëmtojnë interesat e anëtarëve të komunitetit dhe të vetë komunitetit;
* sugjeron detyrime dhe përgjegjësi të çdo anëtari të komunitetit për ruajtjen e bashkëjetesës paqësore të komunitetit;
* zbaton në praktikë forma të caktuara të diskutimeve dhe pjesëmarrjes publike në përputhje me nevojat e komunitetit në të cilin bën pjesë ( shkollë, lagje etj.), të tilla si projekte etj.

**Tematika 2: Kultura**

**Nxënësi:**

* eksploron dhe shqyrton ngjashmëritë dhe ndryshimet në grupe të caktuara si familje, klasë, shkollë, shoqërinë në tërësi, duke iu referuar kulturave, nevojave të përbashkëta njerëzore dhe interesave të tyre;
* jep shembuj se si përvojat e grupeve të caktuara mund të interpretohen ndryshe nga njerëz me prejardhje dhe këndvështrime të ndryshme kulturore;
* shqyrton rrugët në të cilat:
  + gjuha shqipe,
  + tregimet, folklori, muzika,
  + krijimet
* i japin mundësi shprehjes së kulturës dhe ndikojnë në sjelljen e njerëzve dhe në jetën e tyre;
* krahason rrugët në të cilat njerëzit, në mënyra të ndryshme, mendojnë dhe ndajnë në mes tyre çështje të tilla si ajo e mjedisit fizik dhe kushteve sociale etj.;
* jep shembuj dhe shqyrton rëndësinë e unitetit kulturor dhe të larmisë kulturore brenda dhe në mes grupeve të ndryshme si shkollë, komunitet, popullsi autoktone etj.
* pranon ndryshimet shpirtërore ndërmjet shokëve të klasës.

**Tematika 3: Pushteti, autoriteti, qeverisja**

**Rruga**

**Nxënësi:**

* identifikon mjetet e komunikacionit, shenjat e trafikut dhe rregullat e qarkullimit rrugor;
* identifikon llojet e rrugëve dhe veçoritë e tyre.;
* dallon vendet e sigurta për të kaluar rrugën, si dhe bën krahasimin midis tyre;
* planifikon vende të sigurta për kalimet e përditshme ;
* tregon funksionet e tabelave të ndryshme të qarkullimit rrugor.

**Kombi ynë**

**Nxënësi:**

* dallon faktorët kryesorë për një sipërmarrje biznesi;
* identifikon disa tipa të organizimit të biznesit;
* përshkruan burimet, veçanërisht burimet njerëzore dhe burimet kapitale;
* diskuton për teknologjinë si burim capital për të cilën kanë nevojë pothuajse të gjitha bizneset;
* krijon një reklamë;
* përkufizon rrallësinë (pamjaftueshmërinë) dhe koston oportune;
* identifikon aftësitë që mbështesin kërkesat, gjithnjë në rritje, të vendeve të punës;
* analizon aftësitë e tij dhe sheh si ato përshtaten në një vend pune të caktuar.
* identifikon punë ose profesione që janë të lidhura me njëra-tjetrën dhe grupimet e aftësive që nevojiten për to;
* krijon një përmbledhje të thjeshtë;
* përshkruan specializimet dhe konkurrencën në biznes;
* tregon nevojat globale të shumë bizneseve.

**Shpërndarja e orëve sipas tremujorëve**

|  |  |  |  |
| --- | --- | --- | --- |
| **Tematikat** | **shtator – dhjetor**  **(12 orë)** | **dhjetor – mars**  **( 12 orë )** | **mars– qershor**  **( 11 orë )** |
| Tematika 1: Unë dhe e mira e përbashkët  **(6 orë)** | 6 orë |  |  |
| Tematika 2: Të jemi përgjegjës  **(8 orë)** | 6 orë | 2 orë |  |
| Tematika 3: Kultura  **(8 orë)** |  | 8 orë |  |
| Tematika 3: Rruga  **(6 orë)** |  | 2 orë | 4 orë |
| Tematika 4: Prodhimi, konsumi, shpërndarja  **(7 orë)** |  |  | 7 orë |

**Planifikimi vjetor**

|  |  |  |
| --- | --- | --- |
| **shtator – dhjetor**  **12 orë** | **dhjetor- mars**  **12 orë** | **mars – qershor**  **11 orë** |
| 1. Prirjet dhe aftësitë e mia të veçanta |  |  |
| 1. Unë dhe të tjerët |  |  |
| 1. Interesat dhe synimet tona të përbashkëta |  |  |
| 1. Të drejtat dhe përgjegjësitë |  |  |
| 1. Përkushtohem për të mirën e përbashkët |  |  |
| 1. Veprimtari praktike: Biblioteka e klasës |  |  |
| 1. Ne dhe komuniteti |  |  |
| 1. Ne jemi qytetarë |  |  |
| 1. Ne dhe të tjerët |  |  |
| 1. Interesat tona të përbashkëta |  |  |
| 1. Interesat e mia, interesat tona |  |  |
| 1. Përsëritje: Çfarë mësuam për përgjegjësitë? |  |  |
|  | Bashkëjetesa paqësore |  |
|  | Veprimtari praktike: Pjesëmarrje aktive dhe e përgjegjshme |  |
|  | Kultura dhe elementet e saj |  |
|  | Kultura e popullit tonë |  |
|  | Traditat kulturore |  |
|  | Veprimtari praktike: Traditat tona |  |
|  | Larmia kulturore |  |
|  | Respektojmë kulturat |  |
|  | Toleranca ruan lidhjen mes kulturave |  |
|  | Përsëritje: Çfarë mësuam për kulturën? |  |
|  | Llojet e rrugës |  |
|  | Mjetet e komunikacionit |  |
|  |  | Përgjegjësitë e mia në rrugë |
|  |  | Sinjalet e qarkullimit rrugor |
|  |  | Veprimtari praktike: Vendet e sigurta për të kaluar |
|  |  | Përsëritje: Çfarë mësuam për rrugën? |
|  |  | Ideja ime |
|  |  | Organizimi i biznesit |
|  |  | Çfarë janë burimet? |
|  |  | Punët fitohen me punë |
|  |  | Një grupim aftësish |
|  |  | Ndërlidhjet me botën |
|  |  | Përsëritje: Çfarë mësuam për biznesin? |

**Planifikimi sipas tremujorëve**

**Tabela e planit tremujor (shtator - dhjetor)**

|  |  |  |  |  |  |  |
| --- | --- | --- | --- | --- | --- | --- |
| **Nr** | **Tematika** | **Tema mësimore** | **Situata e parashikuar e të nxënit** | **Metodologjia dhe veprimtaritë e nxënësve** | **Vlerësimi**  **(Për çfarë do të vlerësohet nxënësi)** | **Burimet dhe materialet didaktike** |
| 1. | **Unë dhe e mira e përbashkët**  6 orë | Prirjet dhe aftësitë e mia të veçanta | Prirjet dhe dëshirat e mia | Lojë krijuese  Lapsat në mes  Vëzhgim - Diskutim  Pesëvargësh  Pyetja e ditës Përvijim i të menduarit  Tryeza rrethore  Shkrim i lire  Diskutim  Lojë roli  Veprimtari në grupe Turi i galerisë | Nxënësi:  -identifikon veten si individ unik.  -identifikon aftësitë dhe shprehitë individuale.  -shpreh ndjenjat, dëshirat dhe gjendjen e tij.  -dallon interesat e përbashkëta me shokët e shoqet e klasës.  -i vlerëson nevojat dhe interesat e përbashkëta si shprehje e të mirës së përbashkët.  -shpjegon se e mira e përbashkët kërkon dhe përkushtim të përbashkët. | albume  libra për fëmijë    foto  skica  filma mësimorë  videokaseta  kompjuter  aparat projektimi  CD, DVD |
| 2. | Unë dhe të tjerët | Nevoja dhe dëshira të ndryshme |
| 3. | Interesat dhe synimet tona të përbashkëta | Interesat e përbashkëta |
| 4. | Të drejtat dhe përgjegjësitë | Çdo e drejtë ka një përgjegjësi. |
| 5. | Përkushtohem për të mirën e përbashkët | Punojmë vullnetarisht për më të mirën |
| 6. | Veprimtari praktike: Biblioteka e klasës | Biblioteka e klasës sonë |
| 7. | **Të jemi përgjegjës**  6 orë | Ne dhe komuniteti | Unë dhe të tjerët | Diskutim  Stuhi mendimi  Lojë  Lojë me role  Dil rrotull- Fol rrotull  Diagram i Venit  Shkrim i lirë | -identifikon interesa të përbashkëta ose të ndryshme në komunitetin ku bën pjesë.  -shpreh idenë e tij për rrugët më të mira për reaizimin, si të interesave të përbashkëta ashtu edhe të atyre që janë të ndryshme duke zgjedhur si kriter bashkëjetesën paqësore të komunitetit.  -identifikon dukuri, qëndrime, sjellje, që dëmtojnë interesat e anëtarëve të komunitetit dhe të vetë komunitetit  -sugjeron detyrime dhe përgjegjësi të çdo anëtari të komunitetit për ruajtjen e bashkëjetesës paqësore të komunitetit. | albume  libra për fëmijë    foto  skica  filma mësimorë  videokaseta kompjuteraparat projektimi  CD, DVD |
| 8. | Ne jemi qytetarë | Qytetaria |
| 9. | Ne dhe të tjerët | Përgjegjësitë |
| 10. | Interesat tona të përbashkëta | Shkolla ime |
| 11. | Interesat e mia, interesat tona | Konfliktet |
| 12. | Përsëritje: Çfarë mësuam për përgjegjësitë? | Di të jem i përgjegjshëm |

**Tremujori i dytë ( dhjetor – mars)**

|  |  |  |  |  |  |  |
| --- | --- | --- | --- | --- | --- | --- |
| **Nr** | **Tematika** | **Tema mësimore** | **Situata e parashikuar e të nxënit** | **Metodologjia dhe veprimtaritë e nxënësve** | **Vlerësimi**  **(Për çfarë do të vlerësohet nxënësi)** | **Burimet dhe materialet didaktike** |
| 1. | **Të jemi përgjegjës**  2 orë | Bashkëjetesa paqësore | Toleranca | Pema e mendimit  Diagram i Venit  Lojë | -sugjeron detyrime dhe përgjegjësi të çdo anëtari të komunitetit për ruajtjen e bashkëjetesës paqësore të komunitetit;  -zbaton në praktikë forma të caktuara të diskutimeve dhe pjesëmarrjes publike në përputhje me nevojat e komunitetit në të cilin bën pjesë | foto  albume  libra për fëmijë |
| 2. | Veprimtari praktike: Pjesëmarrje aktive dhe e përgjegjshme | E mira e përbashkët |
| 3. | **Kultura**  8 orë | Kultura dhe elementet e saj | Kultura jonë | Pyetja sjell pyetjen Lojë roli  Stuhi mendimi  Shkrim i lirë.  Diskutim për njohuritë paraprake.  Tryeza rrethore  Veprimtari në grupe Lojë roli Turi i galerisë  Marrëdhënie pyetje – përgjigje  Shkrim i lirë  Diskutim me vargje të ritmizuara  Shkrim i lirë Turi i galerisë | -eksploron dhe shqyrton ngjashmëritë dhe ndryshimet në grupe të caktuara si familje, klasë, shkollë, shoqërinë në tërësi;  -jep shembuj se si përvojat e grupeve të caktuara mund të interpretohen ndryshe nga njerëz me prejardhje të ndryshme kulturore;  -shqyrton rrugët në të cilat,gjuha shqipe,  tregimet, folklori, muzika,krijimet  i japin mundësi shprehjes së kulturës dhe ndikojnë në sjelljen e njerëzve dhe në jetën e tyre;  -krahason rrugët në të cilat njerëzit, në mënyra të ndryshme, mendojnë dhe ndajnë në mes tyre çështje të tilla si ajo e mjedisit fizik dhe kushteve sociale etj.; | Muzeume    objekte  të trashëgimisë natyrore dhe kulturore    harta  plane    piktura  dokumente historike  gatime  punime artizanale të krahinave të ndryshme |
| 4. | Kultura e popullit tonë | Kultura Shqiptare ndër breza. |
| 5. | Traditat kulturore | Larmia kulturore e vendit tim. |
| 6. | Veprimtari praktike: Traditat tona | Dita e traditës |
| 7. | Larmia kulturore | Jam i hapur ndaj kulturës tjetër |
| 8. | Respektojmë kulturat | Kultura të ndryshme, respektimi i tyre. |
| 9. | Toleranca ruan lidhjen mes kulturave | Jam tolerant/e |
| 10. | Përsëritje: Çfarë mësuam për kulturën? | Kultura të ndryshme paraqesin vlera |
| 11. | **Rruga**  2 orë | Llojet e rrugës | Lëvizja | Stuhi mendimi  Diagram i Venit  Di – Dua të di -Mësova | -identifikon mjetet e komunikacionit, shenjat e trafikut dhe rregullat e qarkullimit rrugor;  -identifikon llojet e rrugëve dhe veçoritë e tyre. | foto  albume |
| 12. | Mjetet e komunikacionit | Lëvizja |

**Tremujori i tretë ( mars – qershor)**

|  |  |  |  |  |  |  |
| --- | --- | --- | --- | --- | --- | --- |
| **Nr** | **Tematika** | **Tema mësimore** | **Situata e parashikuar e të nxënit** | **Metodologjia dhe veprimtaritë e nxënësve** | **Vlerësimi**  **(Për çfarë do të vlerësohet nxënësi)** | **Burimet dhe materialet didaktike** |
| 1. | **Rruga**  4 orë | Përgjegjësitë e mia në rrugë | Shëndeti | Lojë  Lapsat në mes  Rishikim në dyshe Shkrim i lirë  Di – Dua të di –Mësova  Pema e mendimit | Nxënësi:  -dallon vendet e sigurta për të kaluar rrugën, si dhe bën krahasimin midis tyre;  -planifikon vende të sigurta për kalimet e përditshme  -tregon funksionet e tabelave të ndryshme të qarkullimit rrugor. | Harta  Sinjale të qarkullimit rrugor  foto |
| 2. | Sinjalet e qarkullimit rrugor | Shëndeti |
| 3. | Veprimtari praktike: Vendet e sigurta për të kaluar | Lagjja jonë |
| 4. | Përsëritje:  Çfarë mësuam për rrugën? | I sigurt në rrugë |
| 5. | **Kombi ynë**  7 orë | Ideja ime | Reklama e idesë sime | Pyetja sjell pyetjen  Gushëkuqi rrethor  Shkrim i shpejtë Diskutim  Lexo – diskuto  Shkrim i lirë  Stuhi mendimi  Vija e vlerës  Lojë  Pema e mendimit | -dallon faktorët kryesorë për një sipërmarrje biznesi;  -identifikon disa tipa të organizimit të biznesit;  -përshkruan burimet, veçanërisht burimet njerëzore dhe burimet kapitale;  -diskuton për teknologjinë si burim kapital për të cilën kanë nevojë pothuajse të gjitha bizneset;  -krijon një reklamë;  -identifikon aftësitë që mbështesin kërkesat, gjithnjë në rritje, të vendeve të punës;  -analizon aftësitë e tij dhe sheh si ato përshtaten në një vend pune të caktuar.  -identifikon punë ose profesione që janë të lidhura me njëra-tjetrën dhe grupimet e aftësive që nevojiten për to. | modele CV  mjete shkrimi  letër  ngjitës |
| 6. | Organizimi i biznesit | Biznesi ynë |
| 7. | Çfarë janë burimet? | Të krijoj një sipërmarrje |
| 8. | Punët fitohen me punë | Puna sjell mirëqenie |
| 9. | Një grupim aftësish | Aftësitë e mia |
| 10. | Ndërlidhjet me botën | Afër dhe larg |
| 11. | Përsëritje: Çfarë mësuam për biznesin? | Biznesi ynë |